b'\n_START_ARTICLE_\nMol (morska riba)\n_START_SECTION_\nOpis\n_START_PARAGRAPH_\nMol ima podolgovato, bo\xc4\x8dno rahlo stisnjeno telo, ki je po zgornji strani sivo zelene ali sivo rjave barve. Na hrbtu ima tri, med seboj lo\xc4\x8dene hrbtne plavuti. Na spodnji strani telesa ima dve predrepni plavuti, ki sta med seboj prav tako lo\xc4\x8deni. Spodnja \xc4\x8deljust ne sega preko zgornje, riba pa ima dokaj velike o\xc4\x8di, ki nakazujejo plenilsko vrsto. Odrasli moli v Jadranu dose\xc5\xbeejo okoli 40 cm v dol\xc5\xbeino in lahko dose\xc5\xbeejo do pol kilograma.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nMol je raz\xc5\xa1irjen po severovzhodnem Atlantiku, severnem Sredozemlju, zahodnem Baltiku, \xc4\x8crnem morju ter v Jadranu._NEWLINE_\xc5\xbdivi na blatnem ali pe\xc5\xa1\xc4\x8denem dnu do 80 metrov globoko. Lovijo ga skozi vse leto, najve\xc4\x8d pa jeseni in pozimi. Lovijo ga z globinskimi mre\xc5\xbeami, pa tudi na trnek ali parangal. V preteklosti ga niso preve\xc4\x8d cenili in se ga je najve\xc4\x8d predelovali v hrano za doma\xc4\x8de \xc5\xbeivali, danes pa se miselnost nekoliko spreminja, zaradi \xc4\x8desar je mola mo\xc4\x8d bolj pogosto najti v ribarnicah. Meso teh rib je belo in so\xc4\x8dno, po okusu pa je zelo podobno osli\xc4\x8du. Najve\xc4\x8d ga pripravljajo na \xc5\xbearu ali ocvrtega.'